CELEX: 62014CN0156
Language: el
Date: 2014-04-03 00:00:00
Title: Υπόθεση C-156/14: Αίτηση προδικαστικής αποφάσεως την οποία υπέβαλε το Consiglio di Stato (Ιταλία) στις 3 Απριλίου 2014 — Tamoil Italia κατά Ministero dell'Ambiente e della Tutela del Territorio e del Mare

24.6.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 194/15
            
         Αίτηση προδικαστικής αποφάσεως την οποία υπέβαλε το Consiglio di Stato (Ιταλία) στις 3 Απριλίου 2014 — Tamoil Italia κατά Ministero dell'Ambiente e della Tutela del Territorio e del Mare
   (Υπόθεση C-156/14)
   2014/C 194/18
   Γλώσσα διαδικασίας: η ιταλική
   
      Αιτούν δικαστήριο
   
   Consiglio di Stato
   
      Διάδικοι στην υπόθεση της κύριας δίκης
   
   
      Προσφεύγουσα: Tamoil Italia SpA.
   
      Καθού: Ministero dell'Ambiente e della Tutela del Territorio e del Mare.
   
      Προδικαστικό ερώτημα
   
   Αντιβαίνει στις αρχές της Ευρωπαϊκής Ένωσης στον τομέα του περιβάλλοντος, όπως αυτές κατοχυρώνονται στο άρθρο 191, παράγραφος 2, ΣΛΕΕ και στην οδηγία 2004/35/ΕΚ (1), της 21ης Απριλίου 2004 (άρθρα 1 και 8, παράγραφος 3· δέκατη τρίτη και εικοστή τέταρτη αιτιολογική σκέψη) — και ειδικότερα στην αρχή «ο ρυπαίνων πληρώνει», στην αρχή της προφυλάξεως, στην αρχή της προληπτικής δράσεως, στην αρχή της επανορθώσεως των καταστροφών του περιβάλλοντος, κατά προτεραιότητα στην πηγή — εθνική ρύθμιση όπως η προκύπτουσα από τα άρθρα 244, 245 και 253 του νομοθετικού διατάγματος 152 της 3ης Απριλίου 2006 βάσει της οποίας, σε περιπτώσεις κατά τις οποίες διαπιστώνεται ρύπανση τόπου και είναι αδύνατος ο προσδιορισμός του υπευθύνου για τη ρύπανση ή είναι αδύνατο να απαιτηθεί από αυτόν η αποκατάσταση της ζημίας, δεν επιτρέπεται στη διοικητική αρχή να απαιτήσει από τον κύριο, ο οποίος δεν ευθύνεται για τη ρύπανση, την εφαρμογή μέτρων επείγουσας προστασίας και εξυγιάνσεως, αλλά απλώς καταλογίζεται στον κύριο αυτό ευθύνη ενέχουσα υποχρέωση καταβολής αποζημιώσεως περιοριζόμενη στην αξία του ακινήτου κατόπιν της εφαρμογής των μέτρων εξυγιάνσεως;
   
      (1)  Οδηγία 2004/35/ΕΚ του Ευρωπαϊκού Κοινοβουλίου και του Συμβουλίου, της 21ης Απριλίου 2004, σχετικά με την περιβαλλοντική ευθύνη όσον αφορά την πρόληψη και την αποκατάσταση περιβαλλοντικής ζημίας (ΕΕ L 143, σ. 56).